**Ո Ր Ո Շ Ո Ւ Մ**

**Կատարորղական վարույթը կասեցնելու մասին**

04.10.2018թ. ք.Երևան

 Հարկադիր կատարումն ապահովող ծառայության Երևան քաղաքի Շենգավիթ բաժնի հարկադիր կատարող, արդարադատության ավագ լեյտենանտ՝ Ս.Օհանյանս, ուսումնասիրելով 31.07.2018թ. վերսկսված թիվ 04049086 կատարողական վարույթի նյութերը.

**Պ Ա Ր Զ Ե Ց Ի**

 ՀՀ Արարատի և Վայոց Ձորի մարզերի ընդհանուր իրավասության դատարանի կողմից 09.02.2018թ. տրված թիվ ԱՎԴ/0224/02/17 կատարողական թերթի համաձայն պետք է Պայծառ Գրիգորի Վարդանյանից հօգուտ «Անելիք Բանկ» ՓԲ ընկերության բռնագանձել 1.746.778,90 /մեկ միլիոն յոթ հարյուր քառասունվեց հազար յոթ հարյուր յոթանասունութ դրամ իննսուն լումա/ ՀՀ դրամ պարտքի և 39.900 /երեսունինը հազար ինը հարյուր/ ՀՀ դրամ նախապես վճարված պետական տուրքի գումարները:

 Վարկի մնացորդին հաշվեգրել և բռնագանձել տարեկան 24% տոկոսադրույքով տոկոսները՝ սկսած 16.01.2017թ.-ից մինչև պարտավորության դադարելը:

 Վարկի ժամկետանց գումարների չմարված մնացորդներին և ժամկետանց տոկոսագումարներին սկսած 16.01.2017թ.-ից մինչև փաստացի մարման օրը հաշվեգրել ու բռնագանձել 0.5% չափով տուժանք՝ կետանցի յուրաքանչյուր օրվա համար:

 Բռնագանձումը տարածելով գրավադրված ոսկյա իրերի վրա:

 Միաժամանակ պահանջատերը հայտնել է, որ պարտապանի պարտքը 27.08.2018թ. դրությամբ կազմում է 4.903.909,30 ՀՀ դրամ։

 Պարտապանից պետք է բռնագանձել նաև բռնագանձման ենթակա գումարի հինգ տոկոսի չափով գումար, որպես կատարողական գործողությունների կատարման ծախս:

 Կատարողական գործողությունների ընթացքում արգելանք է դրվել գրավի առարկա հանդիսացող ոսկյա զարդի / ոսկյա մատանի՝ մեկ հատ / վրա, որի արժեքը փորձագետի գնահատմամբ կազմում է 154.800 ՀՀ դրամ։

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37-րդ հոդվածի 8-րդ կետով:**

**Ո Ր Ո Շ Ե Ց Ի**

 Կասեցնել 31.07.2018թ. վերսկսված թիվ 04049086 կատարողական վարույթը 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

 **Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում:**

 **Որոշման պատճեն ուղարկել կողմերին:**

 **Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:**

**ՀԱՐԿԱԴԻՐ ԿԱՏԱՐՈՂ`** **Ս. ՕՀԱՆՅԱՆ**